|  |  |
| --- | --- |
| ***Kápolnásnyék Község Önkormányzat***  ***2475. Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

**Ügyiratszám: K/1863/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  A Magyar Falu Program keretében „Önkormányzati tulajdonban lévő út-, hídépítés/felújítás" című pályázathoz a Rákóczi utca, és Vasvári utca felújítására vonatkozó tervanyag elkészítése

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

Rendelet

**Határozat x** normatív

egyéb

A döntéshez egyszerű

minősített többség szükséges.

Az előterjesztés a kifüggesztési helyszínen közzétehető:

igen x

nem

A Magyar Falu Program keretében kiírásra került az Önkormányzati tulajdonú utak felújítása című alprogram. A pályázati kiírás célja az 5000 fő, és ez alatti állandó lakosságszámú települési önkormányzatok tulajdonában lévő utak felújítása, ezáltal a vidéki kistelepülések hátrányainak mérséklése.

A projekt keretében önállóan támogatható tevékenységek:

- Kizárólag önkormányzati tulajdonban lévő utak felújítása, szilárd burkolattal történő ellátása, portalanítás, valamint földút kaviccsal vagy kőzúzalékkal történő leszórása, földút szilárd burkolattal való ellátása.

- Új kerékpárút építése, meglévő kerékpárutak felújítása;

- Hídfelújítás, korszerűsítés.

Önkormányzatunk már a korábbiakban is tervezte az útfelújításra kiírt pályázat beadását a Vasvári és Rákóczi utca aszfaltburkolattal történő felújítására vonatkozóan, azonban ehhez mindenképpen szükséges a megfelelő tervdokumentáció, mennyiségi kimutatás, költségbecslés elkészítése.

Több úttervezéssel foglalkozó cégtől kértünk ajánlatot, azonban csak Szabolcs László egyéni vállalkozó, okleveles építőmérnök (1094 Budapest, Balázs Béla utca 30. 1/8., adószám: 66553887-1-43) adta be árajánlatát, az egyszerűsített útépítési tervek és egyéb pályázat beadásához szükséges dokumentáció elkészítésére vonatkozóan.

Szabolcs László vállalási díja: nettó 620.000-Ft + 0% áfa, azaz bruttó 620.000.-Ft.

Kápolnásnyék, 2020. 04. 22.

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének**

**11/2020. (IV.22.)**

**határozata**

útfelújítások tervezésére vonatkozó szerződés megkötése

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Kápolnásnyék Község Polgármestere az alábbiakat rögzíti:

Kápolnásnyék Község Önkormányzata pályázatot kíván benyújtani a Magyar Falu Program keretében kiírásra került, az Önkormányzati tulajdonú utak felújítása című alprogram pályázati kiírására. A pályázat benyújtásakor kötelező mellékletként csatolni kell a tervező által készített műszaki leírást, alaprajzot, helyszínrajzot, vázlatrajzot, költségbecslést, mely dokumentumok elkészítését tervezői jogosultsággal rendelkező tervező tudja elkészíteni.

Fentiekre tekintettel a Kápolnásnyék Rákóczi utca és Vasvári utca útfelújítására vonatkozó egyszerűsített útépítési tervek elkészítésével (2020. március 24-én kelt árajánlata alapján) megbízom Szabolcs László egyéni vállalkozó, okleveles építőmérnök tervezőt (1094 Budapest, Balázs Béla utca 30. 1/8., adószám: 66553887-1-43) megbízom. Árajánlatát 620.000.-Ft + 0% Áfa, azaz bruttó 620.000.-Ft elfogadom, mely összegre az önkormányzat 2020. évi költségvetésének szabad tartaléka terhére biztosítok fedezetet.

Felkérem a jegyzőt, hogy intézkedjen a nyertes ajánlattevővel történő szerződéskötésről és a munka megrendeléséről (szerződéstervezet a határozat melléklete).

A határozat végrehajtásáért felelős: Podhorszki István polgármester, Szabóné Ánosi Ildikó jegyző

A határozat végrehajtásának határideje: azonnal

VÁLLALKOZÁSI SZERZŐDÉS

amely létrejött egyrészről

**Kápolnásnyék Község Önkormányzata**

Cím: 2475 Kápolnásnyék, Fő u. 28.

Adószám: 15364500-2-07

Képviseli: Podhorszki István polgármester

mint megrendelő - a továbbiakban: Megrendelő -, másrészről a

**Szabolcs László** egyéni vállalkozó (kisadózó)

Cím: 1094 Budapest, Balázs Béla u. 30. 1. em. 8.

Adószám: 66553887-1-43

Bankszámlaszám: 10918001-00000064-19050001, UniCredit Bank

Képviseli: ifj. Szabolcs László tervező (MMK azonosító 01-16767, 01-67452)

mint vállalkozó - a továbbiakban: Vállalkozó - között alulírott helyen és napon, a következő feltételekkel:

1. **Szerződés tárgya**

A Megrendelő megrendeli, a Vállalkozó pedig elvállalja az alábbi tervezési feladatot:

***Kápolnásnyék belterületén a Vasvári utca és Rákóczi utca felújítási terveinek elkészítését a Magyar Falu Program Pályázati Útmutatónak megfelelő tartalommal.***

A tervező a közbeszerzési eljáráshoz, illetve a kivitelezéshez szükséges tervezői költségszámítást és árazatlan költségvetési kiírást készít.

**Tervezési díj nem tartalmazza:**

* kisajátítás, területszerzés földmérői munkarészeit, költségét (nem jelentkezik);
* esetlegesen szükségesként felmerülő közmű szakági tervezés költségét (pl.: gáz, szennyvíz, infókomunikáció – nem jelentkezik);
* eljárásokhoz szükséges hivatalos tulajdoni lap, térképmásolatok beszerzését, díját, így megrendelő ad az eljárásokhoz címlistát (tervező az érintettséget megadja);
* megbízói hatáskörű eljárásokat, ügyintézést (tervező közreműködik);
* egyéb előre nem kiszámítható tervezési többletfeladatokat Megbízó, vagy a tervezés során érintettek igényei szerint.

A tervezői munka részletes díját az 5. pont tartalmazza.

1. **Megbízói adatszolgáltatás**

A Megrendelő a munka elvégzéséhez szükséges adatokat és iratokat jelen szerződés aláírásával egyidejűleg hiánytalanul átadja.

Amennyiben a Vállalkozó részéről további adatszolgáltatás igénye merül föl, ami a munka elvégzéséhez szükséges és a jelen szerződés megkötésekor még nem ismert, úgy a Megrendelő a Vállalkozó ez irányú felhívásától számított 5 munkanapon belül köteles az adatokat szolgáltatni. Ha a kiegészítő adatszolgáltatás ennél hosszabb időt vesz igénybe, a felek ennél hosszabb határidőben is megállapodhatnak.

Az esetleges többlet-adatszolgáltatási késedelemmel, illetve az ebből adódó módosítással kapcsolatos többletköltségek a Megrendelőt terhelik.

1. **A teljesítés módja**

A Vállalkozó az elvállalt munkát a Megrendelő által megadott ismérvek alapján köteles elvégezni, oly módon, hogy az elvégzett munka megfeleljen a jogszabályi feltételeknek, szakmai és hatósági előírásoknak, a Megrendelő utasításainak.

A papíralapú végleges tervek dokumentálásának a 4. pont szerinti példányszámon túli tervpéldányai egységesen 15.000,- Ft költséget jelentenek.

A Vállalkozó fenntartja magának a jogot, hogy a munkát jelen szerződés 4. pontjába foglalt határidők előtt végezze el és adja át.

A szerződő felek megállapodnak abban, hogy a Vállalkozó az elkészült munka átadását és a teljesítés igazolását követően, az alábbi pontok szerint jogosult számlázni.

A Megrendelő a terv tárgyát képező feladatok elvégzésére a kiviteli tervet szabadon felhasználhatja.

1. **A teljesítési határidő**

A Vállalkozó a Megrendelő által megadott határidőn belül köteles a munkát elvégezni.

Végleges tervek (Kiviteli terv) elkészítésének határideje: **2020. április 30.**

Tervszállítás: 1 példányban papír alapon, 1 példány digitális adathordozón.

Megrendelő előteljesítést elfogad.

1. **Vállalkozói díj**

A szerződő felek, a Tervező által adott, a Megrendelő által elfogadott tervezési árajánlat alapján a Vállalkozói díjat a felek a következő értékben határozzák meg:

***620 000 Ft*** ***(Áfa mentes), azaz hatszázhúszezer Ft (Áfa mentes).***

1. **Fizetési feltételek**

A pénzügyi teljesítés átutalással történik. A Vállalkozó a Vállalkozói díjat, a Megrendelővel közösen megtartott átadás-átvétel után érvényesítheti Teljesítési igazolást követően.

A Megrendelő a számla átvételétől számított 15 napon belül köteles a számla összegét átutalni a Vállalkozó részére.

A Vállalkozó bankszámlaszáma: UniCredit Bank 10918001-00000064-19050001.

Ha a Megrendelő fizetési késedelembe esik, a késedelem időtartamára a jegybanki alapkamatnak megfelelő napi kamat megfizetésére köteles.

1. **Késedelmes teljesítés**

A Megrendelő késedelmes tervszállítás esetén jogosult késedelmi kötbért érvényesíteni, melynek napi mértéke 5000 Ft. Az alkalmazott kötbérteher maximális értéke a nettó vállalási ár 10 %-a lehet.

Amennyiben Tervező határidős késedelme a szerződés 4. pontjában rögzített tervszállítási határidőhöz képest a 45 naptári napot jelentősen meghaladja, úgy Megrendelőt – választása szerint – elállási jog illeti meg.

A Megrendelő tulajdonszerzéséből eredő határidő módosulás nem számít késedelmes teljesítésnek.

1. **Kapcsolattartás**

A Vállalkozó részéről: ifj. Szabolcs László tervező 30/919-5611

A Megbízóval részéről: Podhorszki István polgármester 20/946-2000

1. **Alvállalkozói közreműködés**

A Vállalkozó jogosult további szakági alvállalkozó közreműködését igénybe venni a munka elvégzéséhez. A Vállalkozó által bevont további személy/cég teljesítményével kapcsolatban a Vállalkozó úgy felel, mint sajátjával.

A jelen szerződésben nem szabályozott kérdésekben a Ptk. rendelkezései irányadóak.

A szerződő felek a jelen szerződést, mint akaratukkal mindenben megegyezőt, jóváhagyólag és saját kezűleg írták alá.

Kápolnásnyék, 2020. március 24.

.................................................. .....................................................

Megrendelő Vállalkozó